open-index/open-wikipedia-markdown huggingface dataset:
פונפון

[ממוזער|שמאל|200px| [כומתה עם פיף בצבע אדום]]
**פונפון** או בעברית **פיף** הוא גדיל כדורי רך או קווצת חוטים או סרטים. פיף יכול לבוא בצבעים, גדלים וזנים רבים, והם עשויים ממגוון רחב של חומרים כמו צמר, כותנה, נייר וכדומה.

פונפונים משמשים כקישוט לבגדים ונמצאים גם בשימוש בקרב מעודדות וכן על ידי אוהדי ספורט.

'פונפון' הוא שיבוש עברי של המילה הצרפתית פומפום (pompon), שמשמעותה זהה. המילה העברית 'פיף' מופיעה במשנה ומובנה מקלעת חוטים.

## שימוש בפונפונים לעידוד
לרוב, השימוש בפונפונים נעשה בזוגות (אחד בכל יד), אבל זה עשוי להשתנות עם דרישות מסוימות של הכוריאוגרפיה של ריקוד.

מרבית הפונפונים המשמשים לעידוד הם קלי משקל, עלותם זולה והם מופיעים בצבעים שונים, על ידי צוות העידוד ולעיתים גם נמכרים לצופים באירוע.
300px|ממוזער|שמאל|קבוצת ילדים המשתמשים בפונפונים במהלך ריקוד

## השימוש בבגדים
הפונפון משמש כקישוט לכובעים, גרביים, שמלות, צעיפים, ובגדים אחרים. לעיתים מופיע הפונפון כחלק מתרבות הלבוש. למשל, למדי חיל הים הצרפתי ישנו פונפון בולט התפור במרכז הכומתה. למלחים הבלגים יש גרסה דומה בצבע תכלת. בנעלי החתונה המסורתיות של האיטלקים יש פונפון קטן, וכדומה.

### אנשי דת קתולים
אנשי דת קתולים מהתקופה הרומית, נהגו ללבוש כומתה עם פונפון תפור במרכזה. צבע הפונפון ציין על דרגתו של הלובש אותה. הכמרים נהגו ללבוש את הכומתה השחורה עם פונפון בצבע שחור, להגמונים (Prelates) היה פונפון בצבע ארגמן, על הכומתות השחורות שלהם והצ'מברליינים (Chamberlains) נהגו ללבוש פונפון סגול. הבישופים והארכיבישופים לבשו כומתה סגולה עם פונפון באותו הצבע. לכומתה האדומה של הקרדינל לא היה פונפון, אלא לולאה אדומה בלבד. האפיפיור לא חבש כלל כומתה. לכמה מן הקהילות דתיות היו כומתות ייחודיים, כגון קהילת Norbertines שלבשו כומתה בצבע לבן עם פונפון באותו הצבע. כמה אבות סנט פרנסיס לבשו כומתה חומה עם פונפון שחור. קהילות אחרות עשויים היו ללבוש כומתה שחורה עם פונפון לבן, ירוק או כחול, או הכומתה השחורה של הכמורה החילונית.

## קישורים חיצוניים

## הערות שוליים

קטגוריה:ביגוד
קטגוריה:מלאכת יד
קטגוריה:תרבות ספורט
קטגוריה:רכיבי טקסטיל
יוסף שטיינהארט

הרב **יוסף שטיינהארט** (לפני שנת ה'ת"ס, 1700 – כ"ב באב ה'תקל"ו, 1776) היה רב ואב"ד באלזס ובעיר פיורדא, פוסק משמעותי ורב השפעה, ונחשב מגדולי התורה הבולטים בתקופת האחרונים.

## ביוגרפיה
נולד לרבי מנחם מענדל בעיירה שטיינהארט שבפרנקוניה, בוואריה. בצעירותו למד בישיבת פיורדא מפי רבי יששכר ברמן פרנקל. בגיל מבוגר יותר נסע לפרנקפורט ולמד שם מפי הרב יעקב פופרש כ"ץ בעל "שב יעקב", שהיה לרבו המובהק.

היה בין חכמי התלמוד המובילים של זמנו, והתכתב עם כל גדולי הרבנים בזמנו, השאלות הופנו אליו מהונגריה, איטליה (ורונה), הולנד (אמסטרדם) ושווייץ. בדומה לכמה רבנים מובילים אחרים בני תקופתו, גם הרב שטיינהארט התנגד (בהקדמתו לספרו זיכרון יוסף) להופעתה של תנועת החסידות.

רבנותו הראשונה הייתה בעיר ריקסהיים. הוא כיהן גם ברבנות שוואבך, ורפלדסווילר.

משנת תק"ט היה רב למדינת אלזס העליונה (כיום או-רן), ומקום מושבו היה בריקסהיים  משנת תקט"ו היה רב למדינת אלזאס התחתונה בעיר נידרהיים . ומשנת תקכ"ג רב וראש הישיבה בפירט. לאחר פטירת רבי יהונתן אייבשיץ, היה מן המועמדים הבולטים להחליפו בכהונת רבנות קהילות אה"ו, אך מועמדותו סוכלה בעקבות התנגדות רבי יעקב עמדין, בשל תמיכתו ברב אייבשיץ בפולמוס ביניהם. נפטר בכ"ב באב ה'תקל"ו, ונקבר בבית הקברות הישן בפירט.

## משפחתו
היה נשוי שלוש פעמים: אשתו הראשונה הייתה חיה כהן שפירא, בתו של עקיבא כהן שפירא, השנייה קריינדל, והשלישית רוזל.

הרב שטיינהארט מזכיר פעמים אחדות במהלך חיבורו את רעייתו הלמדנית קריינדל שגם הפצירה בו להדפיס את תורתו. קריינדל באה ממשפחת רבנים נודעת. אביה היה ר' ליב מוכיח ברלין מפרשבורג (נפטר בשנת תק"ג, 1743), ואחיה הוא הרב ישעיה פיק ברלין.

הרב שטיינהארט כתב בהקדמה לספרו כי נענש במידה רבה במותם של ילדיו ונכדיו, ועד כמה שידוע נשארו לו:
*בנו רבי משה (נפטר 1799) היה סופר ופרשן, חיבר פירוש על שער היחוד של תורת חובת הלבבות.
*בתו לאה, מאשתו הראשונה חיה. הייתה אשתו של הרב יצחק איצק מפלסבורג.

*אחיינו היה מנחם מנדל שטיינהארט, שנולד לשמעון מהיינספורט וליטלה שהייתה אחותו.

## מתלמידיו
* רבי מרדכי בנט
* רבי משה טוביה זונדהיימר רבה של הנאו.
* רבי וולף היידנהיים

## חיבוריו
לסריקה מקוונת ראו סעיף ספריו להלן
*שו"ת זיכרון יוסף - ספר שאלות ותשובות פרי עטו
חיבוריו "משביר בר" ו"כח שור", התפרסמו אחר פטירתו על ידי נכדו הרב עקיבא שטיינהרט רבה של קובנא שבהונגריה.

* משביר בר - על התורה
* כח שור - על מסכת בבא בתרא

## קישורים חיצוניים
* 
* 

#### <big>ספריו</big>
* זיכרון יוסף, מהדורת פיורדא (פירט) ה'תקל"ג (1773) באתר כתבים עבריים (HebrewBooks)
* כח שור, מהדורת פראג ה'תקפ"ז (1827) (באתר כתבים עבריים - HebrewBooks)
* משביר בר, מהדורת פראג ה'תקפ"ח (1828) יצא לאור לאחר מותו בהוצאת בנו. (באתר כתבים עבריים - HebrewBooks)

## הערות שוליים

קטגוריה:רבנים גרמנים
קטגוריה:אבות בתי דין
קטגוריה:יהדות אלזס
קטגוריה:פירט: רבנים
קטגוריה:ילידי 1720
קטגוריה:נפטרים ב-1776
קטגוריה:מחברי ספרי שו"ת: ראשוני האחרונים
פורטרס קורמנד

**פורטרס לאמי-ווד קורמנד** (בהונגרית: **Fortress Lami-Véd Körmend**) היא קבוצת כדורסל הונגרית מהעיר קורמנד במערב הונגריה. המתמודדת בליגת העל ההונגרית וביורופקאפ.

## היסטוריה
הקבוצה נוסדה בשנת 1962. בסיום עונת 1974/75 העפילה הקבוצה לליגה הבכירה. החל מאמצע שנות השמונים ממוקמת הקבוצה באופן קבוע בצמרת הטבלה ומסיימת באחד המקומות הראשונים. בעונת 1986/87 זכתה הקבוצה באליפות הראשונה. במהלך שנות התשעים זכתה הקבוצה 6 פעמים ב**גביע ההונגרי**.

### אירופה
בעונת 1987/88 הפכה למועדון ההונגרי הראשון המשתתף במסגרת אירופאית בגביע קוראץ'. בהמשך השתתפה גם בגביע ספורטה.  בעונת 2008/09 הפסידה הקבוצה במוקדמות היורוצ'לנג' לקבוצת אייפל-טאוור דן בוס בסיכום שני מפגשים.

הקבוצה מארחת באולם הספורט **סנטהי** שפירושו: "מקדש", המכיל 2,400 מקומות ישיבה.

## תארים והישגים
***[[ליגת העל ההונגרית בכדורסל|הליגה ההונגרית]]**:
**אליפות (3): 1987, 1996, 2003
**מקום שני: 1990, 1992, 1997, 2002, 2007, 2008
**חצי גמר: 1985, 1994, 2001, 2006, 2010, 2011, 2012
***[[הגביע ההונגרי בכדורסל|הגביע ההונגרי]]**:
**זכייה (7): 1990, 1993, 1994, 1995, 1997, 1998, 2016
**גמר: 1999, 2007
**חצי גמר: 1989, 1992, 1996, 2003, 2008, 2009, 2012

## שחקני עבר
* אישטוון נמץ
* קאסיב פאוול

## קישורים חיצוניים

* 

קטגוריה:קבוצות כדורסל הונגריות
ברוכים הבאים לישראל

"**ברוכים הבאים לישראל**" הוא האלבום השביעי של הלהקה אתניX שיצא ב-1 ביוני 1998. זהו האלבום האחרון שהוציאה אתניX בחברת "הליקון". האלבום כולל את הסינגל "**קן של אהבה**" ביחד עם הזמר אייל גולן ואת הלהיט "**[[BMW שחורה (חופשי ומאושר)|BMW שחורה]]**". ארבעה שירים מהאלבום הגיעו למצעד השנתי תשנ"ח (1998) והגבוה מביניהם למקום 11.

חלק משירי האלבום עוסקים בנושאים סוציאליים, חברתיים ופוליטיים.
## שירי האלבום

## משתתפים באלבום
;אתניX
*זאב נחמה - שירה
*תמיר קליסקי - קלידים
*גיל אלון - גיטרה
*גל הדני - תופים
*יורם פויזנר - גיטרות

;משתתפים נוספים
*אבי סינגולדה - גיטרות
*יהודה קיסר - גיטרות
*יוסי יוסף - קלידים
*רוני דדון - דרבוקות
*סמיר שוקרי - כינור
*יגל כוכבי - פח תימני
*בוריס - אקורדיאון
*אייל גולן - דואט בשיר "קן של אהבה"
*שלום אסייג - קטע ראפ ב"BMW שחורה"
*אופירה נגר - קולות רקע
*לדה עזיז - קולות רקע
*שפיק כבהא - דואט בשיר "סידי סאלאם"
*עופרי סלם - קולות רקע
*רוני בראון - מפיק בפועל
*דרור קליסקי - מפיק בפועל

## סינגלים

במצעד השנתי של רשת ג' בתשנ"ח (1998):
* **פתחי לו את לבך** - מקום 36
* **ב.מ.וו שחורה** - מקום 21
* **קן של אהבה** - מקום 11
* **אין כמו אמא** - מקום 16

## קישורים חיצוניים

* שירי האלבום באתר YouTube
* אקורדים לשירי האלבום באתר tab4u
* מילים ואקורדים לשירי האלבום באתר שירונט
* האלבום באתר mooma
* 

קטגוריה:אלבומי אתניX
קטגוריה:אלבומים שהופקו על ידי רוני בראון
קטגוריה:אלבומי חברת הליקון
הייאקה (ירח)

**הייאקה** (Hiʻiaka) הוא הירח החיצוני, והגדול יותר של כוכב הלכת הננסי האומיה.

הייאקה התגלה בשנת 2005 על ידי מייקל בראון והצוות האופטי של מצפה הכוכבים קק, והיה הירח הראשו של האומיה שהתגלה. לאחר גילויו נקרא על שמה של הבת של האומיה במיתולוגיה ההוואית.

רדיוס מסלולו של הייאקה סביב האומיה הוא 49,880 ק"מ ומשך זמן הקפתו סביב האומיה הוא 49.12 יממות.

הייאקה בעל רדיוס של 160 ק"מ ואקסצנטריות של 0.0513.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ירחי האומיה
נאמאקה (ירח)

**נאמאקה** הוא הירח הפנימי, והקטן יותר של כוכב הלכת הננסי האומיה. נאמאקה התגלה ב 30 ביוני 2005 על ידי מייקל בראון והצוות האופטי של מצפה הכוכבים קק, ונקרא על שמה של הבת של האומיה במיתולוגיה ההוואי.

רדיוס מסלולו של נאמאקה סביב האומיה הוא 25,657 ק"מ ומשך זמן הקפתו סביב האומיה הוא 18.278 יממות.

בהירותו של נאמאקה היא רק 1.5% מבהירותו של האומיה ומסתו היא 0.05% ממסתו של האומיה.

לפי תצפיות פוטומטריות עולה שפני השטח שלו עשויים ברובם מקרח.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ירחי האומיה
אבישר הר-שפי

**אבישר הר-שפי** (נולד ב-1973) הוא משורר ישראלי, מחנך, עורך ספרותי וד"ר לספרות הזוהר.

## ביוגרפיה
הר-שפי הוא בנם של דב, בעל מפעל אריזות בבית-אל, ופעיל מנהיגות יהודית, וד"ר בטחה הר-שפי, מרצה לתלמוד בהיברו יוניון קולג'. הוא אחיה של מרגלית הר-שפי ונכדם של הרב פרופ' פינחס פלאי ופנינה פלאי. למד בישיבת ההסדר קריית שמונה ולאחר מכן אצל הרב שג"ר בישיבת שיח יצחק. בשנת 2010 אושרה עבודת הדוקטורט שלו בנושא "'מלכין קדמאין': מיתוס מלכי אדום בספרות הזוהרית", בהנחיית פרופ' צבי מרק בחוג לספרות באוניברסיטת בר-אילן.

בשנת 2004 פורסם ספר שיריו הראשון "סוסי אש" ובשנת 2006 ערך את האנתולוגיה "עד פתח הגן - איורי נחום גוטמן ומשוררים עבריים בעקבות התנ"ך" (הוצאת אבן חושן) ואת קובץ המאמרים של ישיבת שיח יצחק: "גשם: על תעניות וגשמים בעקבות מסכת תענית" (תשס"ד). בשנת 2022 פורסם ספרו "הסיפור הפועל: עיונים חדשים בסיפור החסידי" בהוצאת אוניברסיטת בר-אילן.

בעבר ערך את כתב העת משיב הרוח לשירה יהודית ישראלית ועורך את כתב העת "עתר". מלמד חסידות וקבלה בישיבת שיח יצחק, בבית מורשה בירושלים ובמכללת יעקב הרצוג. בשנת 2014 היה שותף בייסוד בית המדרש "זוהר חי" ללימוד הזוהר ותורת הסוד היהודית. נשוי למשוררת סיון הר-שפי.

## אילן יוחסין

## ספריו
* **סוסי אש**, הוצאת שוקן, תשס"ד 2004
* **אל אשר לו אחוזת הארץ**, הוצאת 62, 2015
* 
* סיון ואבישר הר שפי, **אנחנו שבקרוב נהיה**, הוצאת משיב הרוח, 2019.
* 
* **אמצע החיים**, הוצאת פרדס, ה'תשפ"ד, 2024

## קישורים חיצוניים

* 
* צור ארליך, היינו כחומלים: על 'סוסי אש' לאבישר הר-שפי, הופיעה במקור ראשון, 18 ביוני 2014.
* 

קטגוריה:בוגרי ישיבת ההסדר קריית שמונה
קטגוריה:בוגרי ישיבת שיח יצחק
קטגוריה:בעלי תואר דוקטור מאוניברסיטת בר-אילן
קטגוריה:משוררים ישראלים
קטגוריה:משפחת מרדכי הכהן
קטגוריה:עורכים ספרותיים ישראלים
קטגוריה:ישראלים שנולדו ב-1973
קטגוריה:תלמידי הרב שג"ר
מקס קריצמן

**מקס קריצמן** (1914 – 23 ביולי 2003) היה עורך-דין, ייצג את חברי האצ"ל ברבים מהמשפטים בתקופת המנדט.

## קורות חייו
קריצמן נולד בארצות הברית, עלה לארץ בשנת 1921, התחנך בבית הספר תחכמוני בתל- אביב והצטרף לתנועת הנוער בית"ר. אחד המורים שהשפיעו על קריצמן במיוחד היה מרדכי רזיאל, אביו של דוד רזיאל, שרבים מחברי האצ"ל דיברו עליו בהערצה. מורה נוסף שהשפיע עליו היה משה זילברג, לימים שופט בבית המשפט העליון. בלימודיו באוניברסיטה העברית בירושלים, התוודע לפרופ' יוסף קלאוזנר שהיה מקור השראה לתנועות הימין הציוני.

את השכלתו המשפטית רכש קריצמן בבריטניה, קיבל תואר אקדמי והוסמך כבאריסטר. עם חזרתו לארץ הצטרף קריצמן למשרדו של מקס זליגמן מאחר שביקש להתמחות בפלילים, וזליגמן נחשב עורך דין בולט בתחום.

הבריטים זיהו את קריצמן כמקורב לאצ"ל, כפי שמופיע ברשימות המעצר שבאו בעקבות הלשנתו של יעקב חילביץ. אמנם קריצמן לא הופיע כחבר האצ"ל ברשימת ההלשנה של חילביץ, אולם רשימת המעצר כללה לא רק את השמות שמסר חילביץ אלא גם שמות נוספים שהבריטים ראו בהם בעלי קשר לארגון. מלבד מעצר זה במרץ 1944 לזמן קצר, נעצר בשנית בנובמבר 1944 בגל המעצרים שאחרי רצח הלורד מוין למשך כשישה חודשים, ובשלישית נעצר באוגוסט 1947 למשך כשלושה חודשים.

כמו זליגמן, גם קריצמן עשה את עבודתו זו לייצוג חברי האצ"ל בהתנדבות, ואף סייע בהעברת מידע מבין כותלי הכלא אל מפקדת הארגון. קריצמן היה שותף בייצוג מיכאל אשבל ויוסף שמחון שנידונו למוות ודינם הומתק למאסר עולם על- ידי מפקד הצבא, במשפטם של 31 חברי הארגון שנתפסו בחוף בת- ים לאחר פעולה, במשפטו של דב גרונר שנידון למוות, במשפטם של ארבעת חברי הארגון שנידונו למוות במשפט 'ליל ההלקאות' ובמשפטם של חברי הארגון שהיו שותפים לפריצת כלא עכו ונידונו למוות. קריצמן היה שותף לייצוג חברי הארגון בעוד משפטים רבים.

בשנת 1972 ייצג קריצמן את קוזו אוקמוטו, המחבל היפני שהיה שותף לטבח בנמל התעופה בלוד ב-30 במאי 1972 וטען שאינו שפוי.

## לקריאה נוספת
*יצחק גוריון, **פרקליטיהם של לוחמי חרות**, תל- אביב תשל"ג.
* שמעון-ארז בלום, **עריכת דין למען מטרה לאומית בימי המרד: השתלבותם של מקס זליגמן ומקס קריצמן במאבק האצ"ל בבריטים בשנים 1945- 1947 בארץ- ישראל המנדטורית**, עבודת מוסמך, אוניברסיטת תל אביב 2005.

## הערות שוליים

קטגוריה:עורכי דין ישראלים במאה ה-20
קטגוריה:אצ"ל
קטגוריה:ישראלים ילידי ארצות הברית
קטגוריה:בוגרי בית הספר תחכמוני (תל אביב)
קטגוריה:בוגרי אוניברסיטאות ומכללות בממלכה המאוחדת
קטגוריה:אישים הקבורים בבית הקברות ירקון
קטגוריה:ישראלים שנולדו ב-1914
קטגוריה:ישראלים שנפטרו ב-2003
50 אירו-סנט

250px|לא ממוסגר|שמאל
**50 אירו-סנט** הוא מטבע אירו בעל העריך השלישי בגודלו במחזור. מטבע זה עשוי סגסוגת מהסוג זהב נורדי. כמו מטבעות נוספים בגוש האירו, צד הנושא של המטבע נושא עיצוב ייחודי לכל מדינה המנפיקה אותו, ועל כן נקרא גם הצד הלאומי, ואילו צד הערך משותף ונושא עיצוב של מפת אירופה יחד עם העריך.

## מידות
קוטרו של המטבע הוא 24.25 מ"מ עוביו 2.38 מ"מ ומשקלו 7.8 גרם.

## שוליים
השולים של המטבע בעלי חריצים אשר משמשים לזיהוי המטבע על ידי לקויי ראייה.

## צד הערך
בצד המשותף של המטבע מוטבעת מפת אירופה ועל גביה עריך המטבע באלפבית לטיני. בצדה הימני של הטבעת החיצונית מוטבעים 12 כוכבים, המסמלים את 12 הכוכבים בדגל האיחוד האירופי, והם מצומדים ומחוברים בקווים. מימין מופיעים ראשי התיבות של האמן של האמן שעיצב את צד הערך של המטבע, לוק לואיקס. עד שנת 2007 הוטבעה על הצד המשותף מפה שכללה את מדינות האיחוד האירופי בלבד, אולם בעקבות הצטרפותן של 10 מדינות נוספות לאיחוד הורחבה המפה לאירופה כולה.

## הצד הלאומי

## ראו גם
*אירו
*20 אירו-סנט
*1 אירו
*2 אירו
*10 אירו-סנט
## קישורים חיצוניים

קטגוריה:אירו
ברזל ואבנים

**ברזל ואבנים** הוא אלבומו השלישי של נעם רותם שיצא בשנת 2011. האלבום זכה לביקורות חיוביות, וזכה בתואר אלבום השנה הישראלי של וואלה! לשנת תשע"א.

## מוזיקה ומילים
הסגנון המוזיקלי של האלבום נע בין "ניו ווייב" או רוק אלטרנטיבי של שנות ה-80 (כמו בשירים "עמוק הלילה" ו"קראת לי קין") לבין רוק קלאסי (כמו בשיר הנושא וב"עיר שלא נרדמת"). את המיקס לאלבום עשה המפיק הבריטי גארת' ג'ונס שעבד בין היתר עם דפש מוד, ניק קייב ואינטרפול, שעזר להעניק לאלבום את הסאונד "האייטיזי" שלו.

מבחינה טקסטואלית רותם התרחק מכתיבה אישית שאפיינה את אלבומו הקודם, והתרכז בכתיבה על דמויות בסיטואציות שונות ומגוונות. מאובדן של ילד (בשיר "מדברים על הילד") או חיילת שמשרתת בשטחים (בשיר "נטלי"). השיר "נטלי" נכתב בהשראת סרט דוקומנטרי ששמו "לראות אם אני מחייכת" של תמר ירום, שמתעד חוויות של חיילות ששירתו בשטחים. יוצא דופן באלבום הוא השיר "הכיתה שלנו" שהוא היחיד שלא נכתב על ידי נעם רותם. הוא נכתב במקור על ידי הזמר-יוצר הפולני יאצק קצ'מרסקי. רותם התאים את מילות השיר למציאות העכשווית הישראלית, למרות שהשיר נכתב במקור על פולין הקומוניסטית של שנות ה-70.

## ביקורות
האלבום זכה לביקורות חיוביות. עינב שיף כתב באתר האינטרנט וואלה! ש"הדיוק, הכנות והאמפתיה לכאב האנושי הופכים את "ברזל ואבנים" של נעם רותם ליצירה מטלטלת שהיא גם אלבומו הטוב ביותר". ב-ynet תימורה לסינגר נתנה לאלבום ארבעה כוכבים מתוך חמישה וציינה ש"דרכו המוזיקלית המקורית והמקצוענית (של נעם רותם), ממשיכה לגרות את האוזן באפשרויות.". בן שלו מעיתון "הארץ" ציין שהאלבום "אינו חף מהמגרעות של הג'אנר (ז'אנר הרוק הישראלי), ובכל זאת מצליח להישמע רלוונטי, סוחף מעניין ואפילו מצוין"

## רשימת השירים

## השתתפו בהקלטות
*נועם רותם - שירה, גיטרות, כלי הקשה, פסנתר, קולות
*אביחי טוכמן - בס, קולות, טמבורין, קלידים, כלי הקשה, תופים
*אסף תלמודי - פסנתר, המונד, קולות
*אדם שפלן - גיטרות, קולות
*ניר וטשטיין - תופים
*אור בהיר - גיטרות
*הילה גנות-טוכמן - קולות
*אלדד גואטה - סינטי
*יואב שושני - גיטרות
*אביב בוגן - כלי הקשה
*דני מאיר - עיצוב סאונד ואפקטים
*אסף אמדורסקי - פסנתר, סינטי-סטרינגס

## קישורים חיצוניים

* 
* 
* 

## הערות שוליים

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי נועם רותם
קטגוריה:אלבומי חברת נענע דיסק
נטליה דיל

**נטליה גויאנס דיל** **אוריקו** (בפורטוגזית: **Nathalia Goyannes Dill Orrico**; נולדה ב-24 במרץ 1986) היא שחקנית קולנוע, טלוויזיה ותיאטרון ברזילאית, המוכרת מתפקידיה בטלנובלות "שדרות ברזיל" (2012), "חופש, חופש" (2016), "רוק סטאר" (17-2016) ו"מלכת הקצפת" (2019).

## ביוגרפיה
נטליה נולדה בעיר ריו דה ז'ניירו, ברזיל; בתם של הפרופסורים אוולין גויאנס דיל אוריקו ורומולו אוריקו.

## קריירה
היא החלה את קריירת המשחק שלה בשנת 2005 בתיאטרון במחזה "A Glória de Nelson" מאת נלסון רודריגז (אנ').

בשנים 2007 - 2009 השתתפה בטלנובלה המצליחה "Malhação". דיל זכתה בפרס הטלוויזיה הברזילאית עבור השחקנית הטובה ביותר עבור תפקידה בטלנובלה.

בשנת 2009 היא לראשונה שיחקה את התפקיד הראשי בטלנובלה "*Paraíso".*

## חיים אישיים
בשנת 2011 היא החלה לצאת עם במאי הקולנוע קאיו סו (בר'), ונישאה לו בטקס אזרחי ב-2013. בני הזוג התגרשו בשנת 2014.

בינואר 2015 במהלך צילומי אופרת הסבון "*Alto Astral"*, היא החלה לצאת עם בן זוגה בסדרה, השחקן סרז'יו גיזה (אנ'). הקשר הגיע לסיומו בשנת 2017, לאחר שנתיים ביחד.

בפברואר 2018, דיל החלה לצאת עם המוזיקאי פדרו קורבלו. בשנת 2019 השניים נישאו ואך עברו לגור יחד. ביוני 2020, היא פרסמה כי היא בהריון.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה ברזילאיות
קטגוריה:שחקניות תיאטרון ברזילאיות
קטגוריה:ברזילאים ממוצא איטלקי
קטגוריה:ברזילאיות שנולדו ב-1986
People Show

**The People Show** היא קבוצת התיאטרון הניסויי הוותיקה ביותר שפועלת כיום באנגליה; מרכזה הוא ב-East End של לונדון.

הקבוצה נוסדה ב-1966 בידי ג'ף נוטאל, ג'ון דרלינג, לורה גילברט ומארק לונג. הצגת הבכורה שלה נערכה במרתפה של חנות הספרים Better Books בדרך צ'רינג קרוס. היא הייתה קבוצת המיצג הראשונה שפעלה בלונדון ולה תפקיד מרכזי בהיסטוריה של התיאטרון האלטרנטיבי הבריטי.

למרות שחלק מאנשי People Show נעזרים בטקסטים, הרי שזו בעיקר נקודת פתיחה לעבודת אימפרוביזציות שמבצעים האמנים השונים החברים בקבוצה: שחקנים, מוזיקאים, משוררים, וציירים, שמותאמת לחלל בו הם יוצרים את המופע. ב-1969 הם הציגו בתיאטרון רויאל קורט של לונדון.

בשנת 1982 התמקמה במבנה הקבע בו היא שוכנת כעת: People Show Studios, לשעבר אולם כנסייה ב-Bethnal Green.  People Show ממשיכה להיות להקת אמנים שנודדת בבריטניה ויצרה עד היום 123 הפקות - האחרונה שבהן הייתה People Show 123: The Rummage Show, שהופקה במשותף עם אוניברסיטת רוהמפטון ו-ALRA (האקדמיה לאמנויות חיות ומתועדות).

## קישורים חיצוניים
* האתר הרשמי של הקבוצה

## הערות שוליים

קטגוריה:לונדון: תיאטראות
Hey, Soul Sister

**Hey, Soul Sister** הוא שיר של להקת הפופ רוק האמריקאית טריין. השיר יצא לאור ב-11 באוגוסט 2009 כסינגל הראשון מאלבום האולפן החמישי של הלהקה, Save Me, San Francisco.

השיר דורג במקום השלישי במצעד הסינגלים האמריקאי בילבורד הוט 100, מכר בארצות הברית מעל ל-5.9 מיליון עותקים והיה לסינגל הנמכר ביותר בחנות האייטונס בשנת 2010 ולסינגל השני הנמכר ביותר בארצות הברית בשנת 2010. גרסת הלייב של השיר זכתה בפרס גראמי.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:וידאו קליפים מונפשים
קטגוריה:בלדות רוק
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת קולומביה רקורדס
עיצור מכתשי, מחוכך צידי, אטום

**עיצור [[עיצורים מכתשיים|מכתשי]] [[עיצורים מחוככים|מחוכך]] [[עיצורים צידיים|צידי]] [[קוליות העיצורים|אטום]]** נפוץ בשפות מדוברות רבות. סימן ה-IPA לעיצור הוא /tɬ/. כדי לבטא עיצור זה נדרש לבטא את העיצורים [ɬ] ו-[t] בו זמנית.
## התרחשות

## ראו גם

מכתשי, מחוכך צידי, אטום
מדיסון פטיס

**מדיסון מישל פטיס** (באנגלית: **Madison Michelle Pettis**; נולדה ב-22 ביולי 1998) היא שחקנית אמריקאית. ידועה בשל תפקידיה בתור סופי מרטינז בסדרת הטלוויזיה "קורי בבית הלבן" של ערוץ דיסני, בתור אלי ברוקס בסדרה "לחיות עם בנים" של ניקלודיאון, ובזכות הופעתה בסרט הקולנוע "תוכנית משחק" לצדו של דוויין ג'ונסון.

## ביוגרפיה
פטיס נולדה בארלינגטון, טקסס לסטיבן ומישל פטיס. אביה הוא אפרו-אמריקאי ואילו אימה היא ממוצא איטלקי, צרפתי ואירי. לפטיס אח המבוגר ממנה.

## קריירה
פטיס התחילה את הקריירה שלה כדוגמנית פרסומות והחלה לשחק בגיל 5. מגיל 10 החלה ללכת לשיעורי מחול.

את תפקידי המשחק הראשונים שלה קיבלה בשנת 2006, בסדרת הילדים "החברים של ברני" ובסדרת הדרמה הפוסט-אפוקליפטית "יריחו". 

בשנת 2007 כיכבה בסרט "תוכנית משחק" לצדו של דוויין ג'ונסון, על קוורטרבק בקבוצת בוסטון רבלס שמגלה בשיא תהילתו שיש לו ילדה בת 8 בשם פייטון. באותה שנה החלה לככב בתור סופיה "סופי" מרטינז, בתו של נשיא ארצות הברית בסדרת הטלוויזיה של ערוץ דיסני "קורי בבית הלבן" - המהווה ספין אוף לסדרה כל כך רייבן. ב-2008 שבה הסדרה לעונה שנייה. 

בשנת 2011 קיבלה פטיס שני תפקידים ראשיים, דיבוב דמותה של איזי בסדרת האנימציה "ג'ייק והפיראטים מארץ לעולם לא", ודמותה שלי אלי ברוקס בקומדיית המצבים הקנדית "לחיות עם בנים". בשנת 2012 החלה לשחק בתפקיד חוזר את דמותה של ג'אנל בסדרה "מעבדה לכוחות על" של דיסני XD. ב-19 באוקטובר 2014 אישרה פטיס בפייסבוק כי היא תתארח בעונתה השלישית של סדרת הטלוויזיה "משפחת פוסטר" בשנת 2015 לוהקה לדבב את הדמות של זורי בסדרת האנימציה של ערוץ דיסני "משמר האריות", וכן בסרט הטלוויזיה שקדמה לה "משמר האריות – השאגה חוזרת". ב-2017 התארחה בסדרת המשטרה "חוק וסדר: מדור מיוחד". 

בשנת 2018 החלה לככב לצדה של היילי קיוקו בתפקיד הראשי בסדרת הרשת "Five Points" בשירות Facebook Watch.

בשנת 2021 השתתפה בסרט "יש לו את זה" של נטפליקס.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:דוגמניות אמריקאיות
קטגוריה:דוגמניות ילדות
קטגוריה:אמריקאיות ממוצא איטלקי
קטגוריה:אמריקאיות ממוצא צרפתי
קטגוריה:אמריקאיות ממוצא אירי
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
עיצור מכתשי, מחוכך צידי, קולי

**עיצור [[עיצורים מכתשיים|מכתשי]] [[עיצורים מחוככים|מחוכך]] [[עיצורים צידיים|צידי]] [[קוליות העיצורים|קולי]]** מצוי בכמה שפות מדוברות. סימן ה־IPA לעיצור הוא /d͡ɮ/. כדי לבטא עיצור זה נדרש לבטא את העיצורים [ɮ] ו־[d] בו זמנית. העיצור קיים בנאוואחו ובנאוואטל. העיצור היה קיים בשפות השמיות הדרומיות, כדוגמת געז. יש המשערים שצלילה הישן של האות הערבית <big>'''ض'''</big> יכול היה להיות עיצור מכתשי מלועלע, מחוכך צידי, קולי ([dɮˤ]). עיצור זה היה קיים בפרוטו-צ'רקסית.

## התרחשות

## ראו גם

מכתשי, מחוכך צידי, קולי
עיצור ענבלי, אפי

**[[עיצור]] [[עיצורים ענבליים|ענבלי]] [[עיצורים אפיים|אפי]]** הוא צליל עיצורי המצוי בחלק מהשפות המדוברות. סימן ה-IPA לעיצור הוא N לטינית גדולה /ɴ/, ובמערכת X-SAMPA הוא נכתב כ-\N.

## התרחשות

## ראו גם

ענבלי, אפי
די. ג'יי. אוגוסטין

**דאריל ג'רארד "די. ג'יי." אוגוסטין הבן** (באנגלית: **.Darryl Gerard "D. J." Augustin, Jr**; נולד ב-10 בנובמבר 1987) הוא כדורסלן אמריקאי המשחק בעמדת הרכז. שיחק באוניברסיטת טקסס בין השנים 2006–2008, ונבחר בדראפט ה-NBA 2008 על ידי שארלוט בובקאטס בבחירה התשיעית.

## קריירת מכללות
אוגוסטין נולד וגדל בניו אורלינס, לואיזיאנה, אך בשנת 2005 נאלצה משפחתו לעזוב את ניו אורלינס ולעבור למיזורי סיטי, טקסס, בגלל הוריקן קתרינה. אוגוסטין החל לשחק באוניברסיטת טקסס בעונת 2006/2007. הוא פתח בכל 35 המשחקים הראשונים של העונה כרכז, קלע 14.4 נקודות ומסר 6.7 אסיסטים בממוצע למשחק. בעקבות תרומתו לקבוצה הוא נבחר לחמישייה השנייה בליגת הביג-12 ולחמישיית הרוקיז של העונה בליגת הביג-12 באותה השנה. לאוגוסטין הייתה הזדמנות להשתתף בדראפט ה-NBA 2007 ביחד עם חברו לקבוצה קווין דוראנט, אבל הוא בחר להישאר בקולג' עוד שנה ולפתח עוד את יכולות המשחק שלו.

## קריירת NBA
אוגוסטין נבחר תשיעי בדראפט ה-NBA 2008 על ידי שארלוט בובקאטס. ב-8 ביולי 2008 חתם על חוזה בקבוצה, תמורת 1.8 מיליון דולר בעונתו הראשונה וכ-2 מיליון דולר בשנייה.

ב-13 ביולי 2012 חתם על חוזה בסך 3.5 מיליון דולר לעונה אחת עם אינדיאנה פייסרס, ולאחר מכן עבר לטורונטו ראפטורס בה שיחק עשרה משחקים לפני שנופה מהסגל.

ב-13 בדצמבר 2013 חתם אוגוסטין בשיקגו בולס על חוזה עד לסיום עונת 2013/2014.

לפני עונת 2014/2015 חתם בדטרויט פיסטונס על חוזה לשנתיים.

ב-19 בפברואר 2015 הועבר לאוקלהומה סיטי ת'אנדר בטרייד שאיחד אותו עם קווין דוראנט, חברו לקבוצה באוניברסיטת טקסס.

ב-19 בפברואר 2016 נשלח בטרייד לדנוור נאגטס, יחד עם סטיב נובאק ושתי בחירות דראפט עתידיות, בתמורה לרנדי פוי.

ב-7 ביולי 2016 חתם על חוזה ל-4 עונות באורלנדו מג'יק, עבור כ-29 מיליון דולר.

לקראת עונת  חתם אוגוסטין על חוזה במילווקי באקס.

במרץ 2021 הועבר עם די. ג'יי. וילסון בטרייד ליוסטון רוקטס, תמורת פי. ג'יי. טאקר ורודיונס קורוץ. בפברואר 2022 שוחרר מהקבוצה.

ב-1 במרץ 2022 חתם אוגוסטין בלוס אנג'לס לייקרס.

## סטטיסטיקות הקריירה ב-NBA
### בעונה הסדירה

### בפלייאוף

## קישורים חיצוניים

* 

## הערות שוליים

קטגוריה:אמריקאים ילידי לואיזיאנה
קטגוריה:ניו אורלינס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני שארלוט בובקאטס
קטגוריה:כדורסלני אינדיאנה פייסרס
קטגוריה:כדורסלני טורונטו ראפטורס
קטגוריה:כדורסלני שיקגו בולס
קטגוריה:כדורסלני דטרויט פיסטונס
קטגוריה:כדורסלני אוקלהומה סיטי ת'אנדר
קטגוריה:כדורסלני דנוור נאגטס
קטגוריה:כדורסלני אורלנדו מג'יק
קטגוריה:כדורסלני מילווקי באקס
קטגוריה:בחירות דראפט של שארלוט בובקאטס
קטגוריה:כדורסלני אוניברסיטת טקסס באוסטין
קטגוריה:ניו אורלינס: כדורסלנים
קטגוריה:כדורסלני יוסטון רוקטס
קטגוריה:כדורסלני לוס אנג'לס לייקרס
קטגוריה:אמריקאים שנולדו ב-1987
All I Have

"**All I Have**" (בעברית: "**כל מה שיש לי**") הוא שיר של הזמרת ג'ניפר לופז, בשיתוף הראפר אל אל קול ג'יי. השיר יצא כסינגל השני מאלבומה השלישי של לופז This Is Me... Then, וזכה להצלחה רבה במצעדי פזמונים ברחבי העולם. השיר זכה להצלחה רבה ברחבי העולם, כאשר הגיע לצמרות של מצעדי רבים. בנוסף השיר הוא בין השירים המוכרים ביותר של הזמרת. בבריטניה השיר מכר כ-200,000 עותקים, ולכן נכנס היישר למקום ה-2 במצעד הבריטי כאשר שם נשאר ולא הצליח להגיע לצמרת המצעד. השיר נכנס לאינספור מצעדי סוף שנה, אך לא הצליח לכבוש אף צמרת באף מצעד סוף שנה אשר אליו הוא נכנס. המבקרים שיבחו את הזמרת על השיר. השיר הוא השיר האחרון של הזמרת שהצליח להגיע לצמרת המצעד האמריקאי עד היום.

## השיר
מילות השיר נכתבו על ידי לופז, מקבה רידיק וקרטיס ריצ'רדסון. הכוונה המקורית הייתה לכנותו בשם "I'm Good", אך בשל דמיון לשם שירה הקודם של לופז "I'm Real" הוחלט לכנותו בשם "All I Have". השיר עוסק בפרידה מזוגיות ובהתמודדות הכרוכה עם הזיכרונות היפים והרעים ממנה.

השיר מכיל, דגימה משירה של דברה לואוְז הנקרא "Very Special", השיר הוא שיר מ-1981 שנכתב על ידי ליסה פיטרס ביחד עם ויליאם ג'פרי. לקיחת הדגימה גררה תביעה מצידה של לואוז אשר תבעה את חברות התקליטים "אפיק רקורדס" ו-"סוני מיוזיק", בטענה שחרף העובדה שאלו קיבלו את אישורם של כותבי השיר ושל בעלת זכויות היוצרים עליו, חברת התקליטים אלקטרה, היה עליהן לקבל את גם אישורה כמבצעת. תביעתה של לואוז, שנשענה על חוקי מדינת קליפורניה באשר לפומביות ושימוש מסחרי בדמותו של אדם (Personality rights), נדחתה בטענה שהשימוש שעשו חברות התקליטים נעשה בהתאם לחוק הפדרלי לזכויות יוצרים, והלה גובר על החוק של מדינת קליפורניה. תביעת המשך של לואוז ושל חברת ההפקה שלה ספירט כנגד חברת התקליטים אלקטרה, בעלת זכויות היוצרים על השיר המקורי של לואוז, הסתיימה בדחיית טענותיה של לואוז על רקע מעשה בית דין ובהסדר שפרטיו לא פורסמו בין אלקטרה לספירט.

## וידאו קליפ
הווידאו קליפ לשיר צולם בנובמבר 2002, ויצא לאור בינואר 2003. בקליפ נראים לופז ואל אל קול ג'יי כזוג העומד להיפרד, זמן קצר לפני חג המולד. לופז אוספת ואורזת את רכושה מביתם המשותף, והחפצים השונים מזכירים לה את מערכת היחסים עם בן זוגה. בסיום מניחה לופז את המפתח לבית, ארוז כמתנה, מתחת לעץ חג המולד, ועוזבת את הבית. בשובו לבית מוצא אל אל קול ג'יי את המתנה, פותח אותה, וברואו את המפתח הוא מבין כי נעזב ומשליך אותו אל האש שבאח.

## מיקומי שיא
השיר זכה להצלחה עולמית רבה, כאשר כבש ראשי מצעדים. השיר הגיע למקום הראשון במצעד הבילבורד האמריקאי, המקום הגבוה ביותר אליו הגיע שיר של לופז מאז הלהיט "Ain't it Funny".

## נתוני מכירות

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירי אל אל קול ג'יי
קטגוריה:שירים באנגלית
קטגוריה:שירים שנכתבו על ידי אל אל קול ג'יי
קטגוריה:שירים שנכתבו על ידי ג'ניפר לופז
קטגוריה:וידאו קליפים שבוימו על ידי דייב מאיירס
קטגוריה:שירים על כאב לב
קטגוריה:בלדות משנות ה-2000
קטגוריה:בלדות R&B עכשוויות
קטגוריה:מחלוקות הקשורות לדגימת מוזיקה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי זהב בניו זילנד
קטגוריה:סינגלים בהוצאת אפיק רקורדס
דקופאז'

שמאל|ממוזער|250px|צלחת עם עלים של דקופאז'
שמאל|ממוזער|250px|דקופאז' על קופסה מעץ
שמאל|ממוזער|250px|דקופאז' על קופסת פח עגולה
**דקופּאז**' (בצרפתית: **Découpage**, פירושה לחתוך או לגזור) היא אמנות קישוט אובייקטים על ידי הדבקה של מפיות או מגזרות נייר ושילוב של אפקטים מיוחדים בצבע, עלי זהב ועוד. בדרך כלל היא משמשת עבור קישוט קופסה קטנה או פריט ריהוט המכוסה בדפי מגזין או בנייר המיוצר במיוחד עבור מטרה זו.

כל שכבה נאטמת על ידי לכה, לרוב על ידי מספר רב של שכבות, עד שהמפית נראית כאילו היא חלק מהמוצר הראשוני ומאבדת את המראה של אלמנט שהדביקו מאוחר יותר. בטכניקה המסורתית השתמשו ב30–40 שכבות של לכה שלאחר מכן שוייפה עד שהתקבל גימור מבריק. הטכניקה נודעה במאה ה-18 באנגליה בשם ג'פאנינג (Japanning) על שם מקורותיה המשוערים מיפן.

## מקור
המקור הסביר ביותר לדקופאז' הוא אמנות הקבר המזרח סיבירית. שבטים נודדים השתמשו בלבד גזור כדי לקשט את קברי הנפטרים שלהם. מסיביר, הנוהג הגיע לסין, ועד המאה ה-12 מגזרות נייר קישטו פנסים, חלונות, קופסאות וחפצים אחרים.

במאה ה-17, איטליה, בעיקר ונציה, הייתה בחוד החנית של הסחר עם המזרח הרחוק ומקובל לחשוב כי דרך הקישורים הללו קישוטי הנייר עשו את דרכם לאירופה.

## דקופאז' פלורנטיני

אומנים בפירנצה, איטליה, יצרו חפצים דקורטיביים תוך שימוש בטכניקות מגזרת נייר, מאז המאה ה-18. הם שלבו דקופאז' עם טכניקות דקורטיביות שהיו כבר פופולריות בפירנצה, כמו שימוש בעלי זהב ועיצובי עץ מגולפים. טכניקות אלה כבר שימשו בייצור רהיטים, מסגרות של תמונות, ואפילו כריכת ספרים מעור מעובד.

שיטת הדקופאז' נוספה לשיטות של בעלי המלאכה בפירנצה על ידי הוספתה בתוך מסגרת מוזהבת מגולפת, או על ידי הוספת מגזרת נייר על לוח עץ. אומנים השתמשו ברפרודוקציות מודבקות של יצירות אמנות מפורסמות, ובהן כמעט תמיד היו תיאורים דתיים. טריפטיכוני פירנצה הציגו בעזרת הדקופאז' תמונות מסצנות מהתנ"ך, כגון צליבת ישו, שהיו מוטיב חוזר. ככל שהחברה הפכה חילונית יותר במאה ה-20, ותיירים לא קתולים החלו לקנות אמנות בפירנצה, היצירות הפכו פחות דתיות.

## חומרי דקופאז'

חומרים ביתיים פשוטים יכולים לשמש אמצעי ליצירת דקופאז', בהם כלי חיתוך כדוגמת: מספריים, סכין חיתוך, סכין גילוח, דבק המדולל במים או דבק המיועד לדקופאז', וכלים לפיזורו כמו צמר גפן, מברשת צבע וספוגים. שימוש במערוך נועד להחליק קמטים. בנוסף משתמשים באלמנט שאוטם את היצירה ומגן עליה כדוגמת לכה, דבק, ספריי אקריליק, שרף אפוקסי, פוליאוריטן ועוד.

עם הכלים הללו נהוג ליצור דקופאז' על ריהוט, אלבומי תמונות, צלחות, קרמיקה, מדפים, מסגרות, מראות ועוד, זאת תוך שימוש במגזרות נייר שיכולות להגיע ממגוון רב של מקורות: עיתונים, מגזינים, קטלוגים, ספרים, פריטי אוסף תמונות מודפס, נייר אריזה, כרטיסי ברכה, בד, נייר רקמה, תחרה, מפיות נייר, ומפיות שיוצרו במיוחד עבור דקופאז'.

## קישורים חיצוניים

*איך ליצור דקופאז', באתר hgtv 
*אמנות הדקופאז', באתר של מרתה סטיוארט 
*דקופאז', באתר מילון מרים-ובסטר
* 

קטגוריה:מלאכת יד
קטגוריה:נייר
Hold It Don't Drop It

"**Hold It Don't Drop It**" (בעברית: "**החזק את זה, אל תשליך את זה**") הוא סינגל שהוקלט על ידי הזמרת האמריקאית ג'ניפר לופז, מתוך אלבומה השישי, Brave. השיר יצא לאור ב-4 בינואר 2008, כסינגל השני והאחרון מתוך האלבום.

השיר הגיע אל המקום ה-72 במצעד הסינגלים הבריטי, ה-33 במצעד שבהונגריה, והראשון במצעד שירי הדאנס קלאב.

## רקע וכתיבה
השיר נכתב על ידי קווין ריסטו, ויין נוגנט, ג'ניפר לופז, אלן פיליפ ליס, טוואנה דפני, ג'נט סיוול, סינתיה ליסט, דניס למברט ובריאן פוטר, והופק על ידי דירטי סוויפט, ברוס ווין, קורי רוני ופילוסופי.

בתוך השיר נכללו קטעים שנלקחו מהשיר "It Only Takes a Minute", שיצא בשנת 1975.

## וידאו קליפ
הווידאו קליפ הנלווה שיצא לשיר נורה ב-16 בנובמבר 2007, בבימויו של מלינה מטסוקאס. הקרנת הבכורה שלו הייתה ב-4 בדצמבר 2007, ב-אם טי וי שבאירופה, ובאם טי וי שבטורקיה. לופז הייתה בהיריון כאשר הסרטון צולם.

בסרטון ניתן לראות את לופז, כשהיא יושבת על כדור דיסקו בצבע כסף, ואורות בצבעים רבים מכוונים לעברה. ישנה סצנה בה לופז נראית על במה, כשבידה מיקרופון בצבע לבן, ושלושה גברים מאחוריה, רוקדים ביחד איתה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2007
קטגוריה:סינגלים מ-2007
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי ג'ניפר לופז
קטגוריה:וידאו קליפים שבוימו על ידי מלינה מצוקס
קטגוריה:שירי דיסקו אמריקאיים
קטגוריה:שירי פאנק (Funk) אמריקאיים
קטגוריה:סינגלים בהוצאת אפיק רקורדס
קרין אנטונסקו

**קְרִין אַנְטוֹנֶסְקּו**, בשמו המלא **ג'ורג'ה קרין לאורנציו אנטונסקו** (ברומנית: **George Crin Laurențiu Antonescu**, נולד ב-21 בספטמבר 1959 בטולצ'ה) הוא פוליטיקאי רומני, סנטור מטעם מחוז טלאורמן, בעבר יושב ראש המפלגה הלאומית-ליברלית מ-20 במרץ 2009 ועד 2014, היה הנשיא הזמני של רומניה בתקופת השעייתו של הנשיא טראיאן בססקו בין 6 ביולי ובין 27 באוגוסט 2012. בין 3 ביולי 2012 - מרץ 2014 כיהן כיושב ראש הסנאט של רומניה. בשנת 2009 היה מועמד מפלגתו בבחירות הנשיאותיות. בהכשרתו הוא מורה להיסטוריה ו. נודע כנואם מוכשר.

ב-5 בפברואר 2011 מפלגתו התלכדה עם המפלגה הסוציאל-דמוקרטית בראשותו של ויקטור פונטה ועם המפלגה השמרנית בראשות דן ווייקולסקו בברית הסוציאל - ליברלית USL. ברית זו הגיעה לשלטון במאי 2012 עם היבחרותו של ויקטור פונטה לראש ממשלה.

## ביוגרפיה
קרין אנטונסקו נולד בטולצ'ה במשפחתם של מורים. אביו למד ספרות רומנית אך לימודיו הופסקו בשל "מוצא לא בריא", ברוח הזמנים. קרין אנטונסקו, שהצטיין מילדותו במקצועות ההיסטוריה ובספרות הרומנית, למד עד שנת 1985 היסטוריה באוניברסיטת בוקרשט. בשנים 1985–1992 עבד כמורה להיסטוריה ביישוב שטיובוראן בכפר סולשט שבמחוז וסלוי ומאוחר יותר בכפר ניקוליצל במחוז טולצ'ה, כשבין 1990 ובין 1989 היה זמן קצר  בטולצ'ה. בשנת 1992 סיים תואר שני בהיסטוריה.

## קריירה פוליטית
חבר במפלגה הלאומית-ליברלית החל משנת 1990, החל משנת 1992 נבחר מטעמה בבית הנבחרים הרומני (כנציג של מחוז טלאורמן ואחר כך כנציג של בוקרשט, והחל משנת 2008 בסנאט, מטעם העיר בוקרשט. בשנים 1995–2002 היה סגן יושב ראש המפלגה. בשנים 1996–1997 ובשנים 2002–2008 היה ראש הסיעה הלאומית ליברלית בבית הנבחרים הרומני. כיהן בממשלות בראשות ויקטור צ'ורביה, ראדו וסילה ומוגור איסרסקו כשר לענייני הנוער והספורט. 

ב-20 במרץ 2009 הובס במאבק על תפקיד לידר המפלגה הלאומית ליברלית מול המנהיג הקודם, קלין פופסקו-טריצ'אנו. באותה שנה הציג מועמדותו לתפקיד נשיא רומניה. באחת ממסיבות העיתונאים אז הצהיר כי אם ייבחר לנשיא יטיל את תפקיד הרכבת הממשלה על ראש העיר סיביו דאז, קלאוס יוהאניס. מועמדותו נתמכה על ידי נציגים בולטים של החברה האזרחית הרומנית, כמו הדיסידנטית הרומנית לשעבר דוינה, קורניה, ההיסטוריונים לוצ'יאן בויה וניאגו ג'ובארה וראש העיר טימישוארה, גאורגה צ'והאנדו. בסופו של דבר זכה אנטונסקו ב-20 % מהקולות ועמד במקום השלישי.

ב-8 במרץ 2010 נבחר אנטונסקו מחדש כיושב ראש מפלגתו, מול לודוביק אורבאן.

ב-3 ביולי 2012 נבחר כיושב ראש הסנאט. ב-10 ביולי 2012, עקב השעייתו של הנשיא טראיאן בססקו, הפך, בהתאם לחוקה, לנשיא זמני של רומניה, עד ל-27 באוגוסט כשבססקו הוחזר לתפקיד בעקבות פסק דין של בית המשפט החוקתי. התפטר מתפקידיו כיושב ראש המפלגה הלאומית ליברלית וכיושב ראש הסנאט בשנת 2014.

קרין אנטונסקו נשוי בשנית, משנת 2009, עם חברה למפלגה, אדינה וליאן. אשתו הראשונה, אם בתו, שמה קץ לחייה בשנת 2004, בגלל סבל שנגרם לה על ידי מחלה ממארת.
בשנת 2009 התחתן קרין אנטונסקו עם חברתו למפלגה, אדינה יואנה וליאן.

## קישורים חיצוניים

* 

קטגוריה:פוליטיקאים רומנים
קטגוריה:נשיאי הסנאט של רומניה
קטגוריה:מורים להיסטוריה
קטגוריה:רומנים שנולדו ב-1959
Save Me, San Francisco

**Save Me, San Francisco** הוא אלבום של להקת הרוק האמריקאית טריין. האלבום יצא לאור ב-29 באוקטובר 2009 כאלבום האולפן החמישי של הלהקה.

האלבום הגיע למקום ה-17 במצעד האלבומים בילבורד 200. הסינגל הראשון באלבום, Hey, Soul Sister, זכה להצלחה רבה והגיע למקום הראשון במצעד בילבורד הוט 100. השיר זכה בפרס גראמי והיה לסינגל המצליח ביותר של הלהקה.

## רשימת רצועות

## מיקומי שיא

## קישורים חיצוניים

קטגוריה:אלבומי פלטינה בארצות הברית
קטגוריה:אלבומי חברת קולומביה רקורדס
ארין פיצי

**ארין פיצי** (באנגלית: **Erin Pizzey**; נולדה ב-19 בפברואר 1939) היא פעילה חברתית בריטית המתמקדת בקורבנות אלימות במשפחה וסופרת. פיצי היא אחת מהראשונות שהקימו מקלטים לנשים בעידן המודרני בצ'יזוויק שבמערב לונדון בשנת 1971.

## חייה
פיצי נולדה בסין כארין פטריה מרגרט קרני, למשפחה בריטית. אבי המשפחה שימש כדיפלומט. מאוחר יותר הוצב אבי המשפחה בשאנגחאי. ב-1942 בעקבות פלישת יפן לסין, נפלה המשפחה בשבי. מאוחר יותר הוחלפה במסגרת חילופי שבויים בין אנגליה ליפן.

### פעילות בתחום אלימות בתוך המשפחה
בשנת 1971 פיצי, שהייתה אז עובדת קהילתית בצ'יזיק שבלונדון, הסתגרה במועדון הקהילתי עם מספר נשים וילדיהן. הנשים טענו לגילויי אלימות מצד בעליהן וסירבו לחזור לבתיהן. האירועים זכו לסיקור נרחב על ידי בעלה של פיצי, במאי סרטים תיעודיים בטלוויזיה הבריטית. בעקבות הסיקור הגיעו למקום מתנדבים רבים, ולאחר מכן הוקמו עשרות מקלטים דומים ברחבי בריטניה.

בשנת 1981 פרסמה מחקר בו טענה שאלימות במשפחה היא הדדית במידה רבה, ועל פי ממצאיה, במשפחות אלה שני בני הזוג אלימים זה כלפי זה באותה מידה. ממצאים דומים בנושא אלימות הדדית במשפחה דווחו גם במחקרים מאוחרים יותר. בשנת 1982 הוציאה ספר בשם "Prone to Violence" ובו ממצאי המחקר.

פמיניסטיות רבות הגיבו בעוינות לטענותיה של פיצי. כתגובה היא יצאה כנגד מה שכינתה "פמיניסטיות מיליטנטיות" ש"חטפו", יחד עם נשים מרכזיות במפלגת הלייבור בבריטניה, את המטרה לשמה היא פועלת. זאת כדי לבצע דמוניזציה לגברים, לא רק בבריטניה אלא באשר הם. לטענתה, התנועה הפמיניסטית מצמיחה אוטופיה חדשה, התלויה בהרס של חיי המשפחה. משמע, היחידה המשפחתית הבסיסית כוללת נשים וילדיהם כשעל האבות, ניתן לוותר.

לטענתה היא נאלצה להגר מבריטניה לארצות הברית עקב איומים על חייה אשר לטענתה התרחשו מפני שהמשיכה לטעון כי מניסיונה רוב האלימות במשפחה הדדית, וכי לנשים יש חלק שווה באלימות במשפחה.

פיצי משמשת כעורכת וכותבת מאמרים לאתר A voice of Men. משנת 2000 היא חוקרת ומפרסמת מאמרים הנוגעים להתעללות בקשישים.

### חיים אישיים

בשנת 1959 נישאה לג'ק פיצי, אז קצין בצי ולימים סופר, עורך ומגיש סרטי תעודה בטלוויזיה הבריטית. לזוג נולדו שני ילדים. הם התגרשו בשנת 1976. היא נישאה מחדש והתגרשה שוב בשנת 1994.

בשנת 2000 אובחנה כחולת סרטן. באותה השנה התאבד נכדה, שסבל מסכיזופרניה, בתא הכלא שהיה עצור בו.

## מספריה
### עיון

*Scream Quietly or the Neighbours Will Hear
*Infernal Child* (an early memoir)
*Sluts' Cookbook*
*Erin Pizzey Collects''
*Prone to violence 
*Wild Child
*The Emotional Terrorist and The Violence-prone 

### סיפורת

*The Watershed
*In the Shadow of the Castle
*The Pleasure Palace (in manuscript)
*First Lady
*Counsul General’s Daughter
*The Snow Leopard of Shanghai
*Other Lovers
*Swimming with Dolphins
*For the Love of a Stranger
*Kisses
*The Wicked World of Women
*The Fame Game (work in progress)
*The Lifestyle of an International Best selling Author


## קישורים חיצוניים
* 
* מאלימות מיגדרית - לאלימות בין דורית -  ראיון וידאו עם ארין פיצי, לסרט הגלולה האדומה - באתר Youtube

## הערות שוליים

קטגוריה:פעילות חברתיות בריטיות
קטגוריה:סופרות בריטיות
קטגוריה:סופרים בריטים
קטגוריה:בריטיות שנולדו ב-1939
קטגוריה:בריטים שנולדו ב-1939
אלונסו אדוורד

**אלונסו אדוורד** (בספרדית: **Alonso Edward**; נולד ב-8 בדצמבר 1989) הוא אצן פנמי, סגן אלוף העולם, המחזיק בשיאי ארצו בריצת 100 מטר ובריצת 200 מטר ובשיא דרום אמריקה בריצת 200 מטר.

## חייו
אדוורד נולד בעיירה פדרו מיגל לאב פנמי ולאם ממוצא ג'מייקני. בשנת 2007 רשם את הישגיו הראשונים בזירה הבינלאומית, כשזכה באליפות דרום אמריקה עד גיל 18, הן בריצת 100 מטר והן בריצת 200 מטר. באותה שנה זכה גם באליפות היבשת עד גיל 19 בריצת 100 מטר. התוצאה שקבע באליפות זו, 10.28 שניות, היוותה גם שיא גילאים דרום אמריקאי חדש. בהמשך השנה עבר להתאמן בברזיל, בדומה לאתלט פנמי נוסף, אירווינג סלדינו, אך פציעה מנעה ממנו את האפשרות להתמודד על מקום באולימפיאדת בייג'ינג (2008). לאחר החלמתו מהפציעה עבר להתאמן בארצות הברית. הוא השתתף באליפות העולם באתלטיקה עד גיל 19 שנערכה בבידגושץ' ב-2008, אך לא הצליח לעבור את שלב המוקדמות.

בשנת 2009 שיפר אדוורד את הישגיו באופן משמעותי. בריצת 100 מטר ירד לראשונה ממחסום 10 השניות, וקבע תוצאה של 9.97 שניות, אך תוצאה זו אינה מוכרת על ידי התאחדות האתלטיקה הבינלאומית, מאחר שנהנה מרוח גבית חזקה מהמותר (2.3 מטר לשנייה). בתחרות שנערכה בהאצ'ינסון שבקנזס רשם תוצאות של 10.09 שניות בריצת 100 מטר ו-20.34 שניות בריצת 200 מטר. שתי התוצאות היו לשיאים פנמיים לאומיים חדשים. לאחר מכן זכה לראשונה בתחרות גדולה לבוגרים, כשניצח בשני המרוצים באליפות דרום אמריקה לבוגרים שנערכה בלימה. זמן קצר אחר כך שיפר שוב את שיאו בריצת 200 מטר, בתחרות שנערכה ברתימנו, כשקבע זמן של 20 שניות. באליפות העולם באתלטיקה שנערכה בברלין ב-2009 רשם את הישג השיא שלו, כשזכה במדליית הכסף, כסגנו של יוסיין בולט. התוצאה שקבע בגמר, 19.81, הייתה לשיא לאומי חדש, וגם לשיא דרום אמריקה. אדוורד, שטרם מלאו לו 20, היה לאצן הצעיר בהיסטוריה שזוכה במדליה בריצת 200 מטר באליפות העולם.

במהלך 2010 סבל אדוורד מפציעה, שמנעה את השתתפותו בתחרויות שונות. באליפות העולם שנערכה בטגו ב-2011 העפיל לגמר ה-200 מטר מהמקום השישי, אך נפצע במהלך ריצת הגמר, ולא השלים אותה.

בשנת 2023 שוהא הגיע למקום השני בריצת 200 מ' באליפות אמריקה הדרומית (ניצח עיסאם אסינחה).

## קישורים חיצוניים

קטגוריה:אצנים
קטגוריה:אתלטים פנמים
קטגוריה:נושאי דגל פנמה באולימפיאדה
קטגוריה:פנמים שנולדו ב-1989
קטגוריה:אצנים באולימפיאדת טוקיו (2020)
ג'ו פריאל

**ג'ו פריאל** (אנגלית: **Joe Friel**) הוא מאמן ספורט סיבולת אמריקאי, הידוע במיוחד כמאמן של אתלטי עילית בטריאתלון ורכיבה למרחקים ארוכים, כמו גם כמחבר של *The Triathlete's Training Bible*, *The Cyclist's Training Bible*, *The Mountain Biker's Training Bible*, *Going Long: Training for Ironman-Distance Triathlons*, and *Your First Triathlon*.

לפריאל תואר שני במדעי האימון, הוא מאמן מוסמך לרמת עילית מטעם USA Triathlon ו-USA Cycling. הוא המייסד ויושב ראש לשעבר של USA Triathlon National Coaching Commission. הוא גם פעיל בעולם העסקים כמייסד של Training Peaks, חברת תוכנה מבוססת WEB, ו-TrainingBible Coaching.

## קישורים חיצוניים
* 

* הבלוג של ג'ו פריאל 
* הבלוג ספורט למחשבה עם פוסטים נבחרים של פריאל
* אתר מאמני הטריאתלון של ארצות הברית

## הערות שוליים

קטגוריה:מאמני ספורט אמריקאים
קטגוריה:אמריקאים שנולדו ב-1943
אנדרטת ג'ון פול ג'ונס

**אנדרטת ג'ון פול ג'ונס** (באנגלית: **John Paul Jones Memorial**) היא אנדרטה בעיר וושינגטון, בירת ארצות הברית, שהוקמה לזכרו של ג'ון פול ג'ונס, ממפקדיו הבולטים של הצי האמריקני במלחמת העצמאות של ארצות הברית.

## היסטוריה
האנדרטה היא הראשונה שהוקמה בפארק הפוטומק המערבי. היא ניצבת בצומת שדרת העצמאות ורחוב 17, בגדתו הצפונית של אגן הגאות, בסמיכות לאנדרטת מלחמת העולם השנייה. היא האנדרטה הראשונה שהוקמה במול ובסביבתו שאינה מנציחה אישיות שכיהנה כנשיא ארצות הברית.

האנדרטה היא עמוד שיש מלבני בגובה של 4.6 מטרים, הניצב על גבי בימה. בריכות קטנות שמים זורמים לתוכן ממוקמות משני צידיו. לפני העמוד ניצב פסל ארד בן 3 מטרים של ג'ונס, שפוסל על ידי צ'ארלס ניהאוס . מצדו האחר של עמוד השיש נקבע תבליט של איור של ג'ונס, המניף את דגל ארצות הברית על תורן ספינתו **בונהום רישאר** (Bonhomme Richard) מאמינים כי הייתה זו הפעם הראשונה שדגל ארצות הברית הונף על תורן ספינת מלחמה שלה. מעל התבליט חרותה אמרתו הנודעת של ג'ונס במהלך קרב עם הצי הבריטי: **"כניעה? עדיין לא התחלתי להילחם!"**.

האנדרטה נחנכה ב-17 באפריל 1912 על ידי הנשיא ויליאם טאפט. היא מנוהלת ומתוחזקת על ידי שירות הפארקים הלאומיים של ארצות הברית.

## קישורים חיצוניים

*האנדרטה באתר The Historical Marker Database
*האנדרטה באתר Art Inventories Catalog

## הערות שוליים

ג'ונס, ג'ון פול
קטגוריה:שדרת העצמאות
קטגוריה:אנדרטאות לחיילי ארצות הברית
ג'ון פול ג'ונס
מסילת באר שבע - ערד

**מסילת באר שבע - ערד** היא מסילת רכבת מתוכננת של רכבת ישראל, שתחבר בין באר שבע לערד דרך בקעת ערד ותשפר את הנגישות אל ערד, כסיף והיישובים הבדואיים.

## תיאור המסילה
תוואי המסילה יתחיל באזור התחנה התפעולית דרומית לנבטים בהסתעפות ממסילת הדרום ותהווה שלוחה שלה. המסילה תעבור ברובה לאורך כביש 80 ומקצת לאורך כביש 31 ותגיע לערד דרך אזור התעשייה.

המסילה אמורה לכלול תחנה נוספת שתשמש את היישובים הבדואים באזור הנגב המזרחי.

התכנון של המסילה מתבצע במסגרת התוכנית הממשלתית "נתיבי ישראל", והאחריות על התכנון הוטלה על חברת נתיבי ישראל.

במאי 2017, הוועדה המחוזית לתכנון ולבנייה דרום אישרה להפקדה את תוכנית המסילה.

בינואר 2019 הציג מנכ"לה של חברת נתיבי ישראל, ניסים פרץ, את תוכנית החומש של החברה בתקציב של כ-60 מיליארד שקלים. במסגרתה החברה תהיה אחראית לתכנון של מספר מסילות: מסילת כרמיאל - קריית שמונה, מסילת הגליל, מסילת דימונה - ירוחם, באר שבע - ערד ואת קו הרכבת לאילת. מסילות אלו הן חלק מהתוכנית האסטרטגית של רכבת ישראל לשנת 2040.

## קישורים חיצוניים
*[מפת תוכנית נתיבי ישראל](http://www.hozeisrael.co.il/download/pictures/netivai_israel_big_(2).jpg) באתר חברת כביש חוצה ישראל
*מסילת באר שבע-ערד באתר נתיבי ישראל
*רכבת לערד באתר גלגלים
*תוואי מסילת רכבת לערד
*עדיפות לתוואי מסילת רכבת בין באר שבע לערד לאורך כביש מספר 80
* 

## הערות שוליים

קטגוריה:ערד: תחבורה
באר שבע - ערד
באר שבע - ערד
קטגוריה:באר שבע: תחבורה
קטגוריה:בקעת ערד
קטגוריה:כסייפה: תחבורה
קרב מוהי

**קרב מוהי** (בהונגרית: **Muhi csata**) היה קרב, שנערך בין צבא ממלכת הונגריה לבין צבא מונגולי ב-11 באפריל 1241 במוהי, בצפון-מזרח הונגריה סמוך למפגש בין נהר שאיו לטיסה, במסגרת הפלישה המונגולית לאירופה. הקרב הסתיים בניצחון מכריע של הצבא המונגולי, שפלש להונגריה, ובהשמדה כמעט מוחלטת של הצבא ההונגרי, בראשות המלך בלה הרביעי. בעקבות ניצחונם בקרב השתלטו המונגולים באופן זמני על חלק גדול משטח הונגריה וטרנסילבניה, וכוחות חלוץ שלהם פשטו על אוסטריה ועל קרואטיה.

## הרקע ההיסטורי
צבא האימפריה המונגולית ניצח את הקומנים במספר הקרבות והאחרון שבהם, בקרב קלקה נוצחה קואליציה של נסיכים רוסים וקומנים. בעקבות הניצחונות המונגוליים וכיבוש קומניה הלבנה, ביקשו הקומנים מבלה הרביעי, מלך הונגריה רשות להתיישב בארצו. המלך ההונגרי, שכבר מזמן ניסה להרחיב את השפעתו ולנצר את הקומנים וגם מתוך שיקולים פנים הונגריים, הסכים לכך והקצה להם אזור התיישבות בארצו, בפוסטה. בין מלך הונגריה ובין הח'אן הקומני נוצרו גם קשרי משפחה, כשבנו של מלך הונגריה נשא לאישה את בתו של הח'אן הקומני. המקורות ההיסטוריים מציינים שארבעים אלף אוהלים קומנים הוקמו בהונגריה בעקבות הסכמת המלך ההונגרי.

חלק משמעותי מכוחו של מלך הונגריה נבע מהיותו בעל אדמות רבות מאוד. קודמו של בלה הרביעי, אנדראש השני, מלך הונגריה, נהג בפזרנות רבה בקרקעות אלה והעניק אותן ביד רחבה ליועציו ואציליו. בלה הרביעי שינה את הכיוון, הפסיק לחלק קרקעות ואף התחיל להחזיר לעצמו חלק מקרקעות הכתר, תוך חיסולם או הגלייתם של המחזיקים בהם, יועציו הקודמים של אביו, במיוחדים אלה שהיו מעורבים בקנוניה לרציחת אימו. הוא ניסה להחליש את האצולה, ביטל את זכות האצילים לראיון אישי עם המלך וקבע שיקבל רק בקשות בכתב באמצעות המזכירות שלו. הוא גם סילק את הכיסאות מהאולם בו התכנסה מועצת הכתר, כדי לאלץ את האצילים לעמוד על רגליהם בנוכחותו. אצילים רבים התמרמרו על המצב ובואם של הקומנים הוסיף להחלשת האצולה וחיזק את המלך, שהתחיל לכנות את עצמו גם בתואר "מלך קומניה".

המונגולים, שצבאותיהם פשטו מערבה לתוך הנסיכויות הרוסיות, ראו בממלכת הונגריה מעצמה יריבה ותכננו מלחמה נגדה ולשם כך כבר זמן רב אספו ידיעות עליהם, על המצב הפנימי ועל כוחם. המונגולים השתמשו במעבר הקומנים אל הונגריה כאמתלה להתקפתם על הממלכה ההונגרית. לאחר מועצת מלחמה, שקיימו המונגולים בחודש דצמבר 1240, בפשמישל, שלחו למלך בלה הרביעי אולטימטום ובו דרישה להשיב לידיהם את הקומנים הבורחים, אותם ראו המונגולים כנתינים שלהם ומתן החסות ההונגרית התפרשה בעיניהם כעילה למלחמה. המלך ההונגרי דחה את האולטימטום ושלח שליחים לגייס את האצולה ההונגרית ולהזעיק את בעלי בריתו.

## קישורים חיצוניים

* קרב מוהי באנציקלופדיית העולם החדש 

## הערות שוליים

מוהי
מוהי
קטגוריה:הפלישה המונגולית לאירופה
קטגוריה:המאה ה-13
יוסף אדרעי

**יוסף משה אדרעי** (נולד ב-1948) הוא פרופסור אמריטוס והדיקן לשעבר בפקולטה למשפטים באוניברסיטת חיפה. מתמקד בדיני מיסים של ישראל וארצות הברית.

## ביוגרפיה
אדרעי נולד בבית הוריו בצפת במהלך מלחמת העצמאות. אביו היה ספרדי מרוקאי ואמו אשכנזייה, בזמן ובמקום שבו נישואים בין-עדתיים לא היו מקובלים.

לאחר שירותו הצבאי למד משפטים בפקולטה למשפטים של האוניברסיטה העברית בירושלים, ובשנת 1973 קיבל תואר ראשון. התמחה אצל השופט חיים כהן בבית המשפט העליון ולאחר מכן במשרד עורכי דין. עבד כעורך דין בלשכה המשפטית של נציבות מס הכנסה והשלים תואר שני (1975) ושלישי (1979) באוניברסיטה העברית. עבודת הדוקטורט שלו, שנעשתה בהדרכת פרופ' אהרן יורן, קרויה "מיסוי הכנסת עבודה בישראל". בשנים 1979–1981 שהה בפוסט-דוקטורט בפקולטה למשפטים של אוניברסיטת פנסילבניה.

בשנת 1981 הצטרף לסגל האקדמי של הפקולטה למשפטים של האוניברסיטה העברית בירושלים בדרגת מרצה. בשנים 1982–1986 נמנה עם סגל הפקולטה לניהול ע"ש קולר באוניברסיטת תל אביב, והקים בה את המחלקה לדיני מיסים. בשנים 1986–1987 היה פרופסור אורח באוניברסיטת אמורי, ובשנים 1987–1989 היה פרופסור אורח באוניברסיטת סן דייגו.

בשנת 1990 נמנה עם מייסדי הפקולטה למשפטים באוניברסיטת חיפה. בשנת 1991 מונה לפרופסור חבר ובשנת 1997 מונה לפרופסור מן המניין. כיהן כדיקן הפקולטה בשנים 1997–2002. בשנים 2006–2007 כיהן כדיקן בית הספר למשפטים של המרכז האקדמי למשפט ולעסקים ברמת גן. בשנת 2018 פרש לגמלאות מאוניברסיטת חיפה כפרופסור אמריטוס.

פרסם עשרות מאמרים וספרים בתחום דיני המס והמשפט הציבורי. בתקופת המחאה נגד ממשלת ישראל השלושים ושבע הסביר מדוע תקציב המדינה מצדיק מרד מיסים.

אדרעי נשוי לבלה ואב לארבעה. מתגורר בחיפה.

## ספריו
* **מיסוי פעילות בינלאומית**, פפירוס, 1991.
* **לקראת לימודי משפטים**, דיונון, תשנ"ג.
* **פירוש לחוקי-היסוד - חוק-יסוד: משק המדינה**, האוניברסיטה העברית בירושלים, תשס"ד.
* 
* 
* **Elementi di diritto tributario**, Ferrara, 2018 (תרגם לאיטלקית פרופ' Marco Greggi).

## קישורים חיצוניים
* יוסף מ' אדרעי, באתר של אוניברסיטת חיפה
* Yoseph M. Edrey Curriculum Vitae, באתר של אוניברסיטת חיפה 

* 
* 
* 
**מכתביו**
* 
* 
* 
* 
* 
* 
* 

## הערות שוליים

קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת חיפה: משפטים
קטגוריה:ישראלים שנולדו ב-1948
החומה (כתב עת)

[שמאל|ממוזער|250 פיקסלים|סמליל העיתון ולצדו [המנון נטורי קרתא]]
**החומה, ילקוט מאמרים מאנשי נטורי קרתא** הוא כתב עת של נטורי קרתא, הרואה אור בירושלים מעת לעת מספר פעמים בשנה.

הגיליון הראשון ראה אור בתש"ד 1944; בשנים תש"ט-תשי"ג (1953-1949) ראה אור בשם: "אם אני חומה"; בשנים תשי"ג-תשי"ד (1954-1913) בשם "חומתנו"; ובשנת תשי"ד - בשם "משמרת חומתנו".

עורך העיתון כיום (2012) הוא הרב אברהם יעקב עפשטיין. משתתפים בו כותבים מאנשי "נטורי קרתא" והמקורבים אליהם, כגון עמרם הלוי, יצחק בהר"ן, מ. שיש, איש ירושלים (שם עט), א. לייבאוויטש, י. לאנג, ו-י. העריך. בדרך כלל כולל כל גיליון כד (24) עמודים. העיתון עוסק בעניינים העומדים על הפרק מנקודת המבט של המוציאים לאור, בהם שאלת מימון תלמודי התורה והישיבות על ידי מדינת ישראל, שעליה דנים "נטורי קרתא" בחריפות עם מפלגת "אגודת ישראל" ומקורביה; וכן על סוגיית גיוס חרדים לצה"ל; על חפירות ארכאולוגיות באזורי קברים בארץ ישראל, הקרויים לגנאי "חיטוטי שכבי"; ועל התרבות והספרות החרדית בכללה.

## קישורים חיצוניים
* 
* 
* 
* 
* 
* 

## הערות שוליים

קטגוריה:נטורי קרתא
קטגוריה:עיתונות חרדית בישראל